Neuvoston 22 päivänä joulukuuta 1998 vahvistama YHTEINEN KANTA (EY) N:o 13/1999 neuvoston direktiivin 1999/.../EY antamiseksi vähimmäisvaatimuksista räjähdyskelpoisten ilmaseosten aiheuttamalle riskille mahdollisesti alttiiksi joutuvien työntekijöiden turvallisuuden ja terveyden suojelun parantamiseksi



Virallinen lehti nro C 055 , 25/02/1999 s. 0045



Neuvoston 22 päivänä joulukuuta 1998 vahvistama YHTEINEN KANTA (EY) N:o 13/1999 neuvoston direktiivin 1999/. . ./EY antamiseksi vähimmäisvaatimuksista räjähdyskelpoisten ilmaseosten aiheuttamalle riskille mahdollisesti alttiiksi joutuvien työntekijöiden turvallisuuden ja terveyden suojelun parantamiseksi (1999/C 55/06) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 118 a artiklan, ottaa huomioon komission ehdotuksen (1), jonka se on antanut työturvallisuuden, työhygienian ja työterveyshuollon neuvoa-antavaa komiteaa sekä kaivos- ja muun vuoriteollisuuden turvallisuus- ja terveyskomissiota kuultuaan, ottaa huomioon talous- ja sosiaalikomitean lausunnon (2), noudattaa perustamissopimuksen 189 c artiklassa määrättyä menettelyä (3), sekä katsoo, että 1) perustamissopimuksen 118 a artiklassa määrätään, että neuvosto antaa direktiivein säännökset vähimmäisvaatimuksista parantaakseen erityisesti työympäristöä työntekijöiden turvallisuuden ja terveyden suojelun paremman tason takaamiseksi, 2) saman artiklan mukaisesti kyseisissä direktiiveissä vältetään säätämästä sellaisia hallinnollisia, taloudellisia ja oikeudellisia rasituksia, jotka vaikeuttaisivat pienten tai keskisuurten yritysten perustamista taikka niiden kehittämistä, 3) työntekijöiden työturvallisuuden, työhygienian ja työterveyshuollon parantaminen on tavoite, jonka ei pitäisi olla riippuvainen ainoastaan taloudellisista näkökohdista, 4) räjähdyskelpoisten ilmaseosten aiheuttamalle riskille mahdollisesti alttiiksi joutuvien työntekijöiden turvallisuutta ja terveyden suojelua koskevien vähimmäisvaatimusten noudattaminen on välttämätöntä työntekijöiden turvallisuuden ja terveyden suojelun varmistamiseksi, 5) tämä direktiivi on toimenpiteistä työntekijöiden turvallisuuden ja terveyden parantamisen edistämiseksi työssä 12 päivänä kesäkuuta 1989 annetun neuvoston direktiivin 89/391/ETY (4) 16 artiklan 1 kohdassa tarkoitettu erityisdirektiivi; edellä mainitun direktiivin säännöksiä ja erityisesti niitä, jotka koskevat työntekijöille tiedottamista, työntekijöiden kuulemista ja edustusta sekä heidän koulutustaan, sovelletaan täysimääräisesti myös tapauksissa, joissa työntekijät mahdollisesti joutuvat alttiiksi räjähdyskelpoisten ilmaseosten aiheuttamalle riskille, sanotun kuitenkaan rajoittamatta tähän direktiiviin sisältyvien tiukempien tai yksityiskohtaisempien säännösten soveltamista, 6) tämä direktiivi edistää käytännössä sisämarkkinoiden sosiaalisen ulottuvuuden toteutumista, 7) räjähdysvaarallisissa tiloissa käytettäviksi tarkoitettuja laitteita ja suojajärjestelmiä koskevan jäsenvaltioiden lainsäädännön lähentämisestä 23 päivänä maaliskuuta 1994 annetussa Euroopan parlamentin ja neuvoston direktiivissä 94/9/EY (5) todetaan, että on tarkoitus laatia 118 a artiklaan perustuva täydentävä direktiivi, joka koskee erityisesti laitteiston tiettyyn käyttöön ja/tai tyyppiin ja asennusmenetelmiin liittyvää räjähdysvaaraa, 8) räjähdyssuojaus on turvallisuuden kannalta erityisen tärkeää; räjähdyksissä liekkien ja paineen hallitsemattomat vaikutukset, myrkylliset reaktiotuotteet sekä hengitykseen tarvittavan hapen kulutus ympäristön ilmasta vaarantavat työntekijöiden hengen ja terveyden, 9) johdonmukaisen räjähdyksenestostrategian laatimisen edellytyksenä on, että työpaikalla toteutettuja teknisiä toimenpiteitä täydennetään hallinnollisin toimin; direktiivin 89/391/ETY mukaisesti työnantajalla on oltava arviointi työntekijöihin työssä kohdistuvista turvallisuus- ja terveysriskeistä; tätä vaatimusta täsmennetään tässä direktiivissä, jossa säädetään, että työnantajan on laadittava räjähdyssuojausasiakirja tai asiakirjakokonaisuus, joka täyttää tässä direktiivissä säädetyt vähimmäisvaatimukset, ja pidettävä se ajan tasalla; räjähdyssuojausasiakirja sisältää vaaratekijöiden tunnistamisen, riskien arvioinnin ja niiden erityistoimenpiteiden määrittelyn, jotka direktiivin 89/391/ETY 9 artiklan mukaisesti on toteutettava räjähdyskelpoisten ilmaseosten aiheuttamalle riskille alttiiksi joutuvien työntekijöiden terveyden ja turvallisuuden suojaamiseksi; räjähdyssuojausasiakirja voi olla osa direktiivin 89/391/ETY 9 artiklassa säädettyä työntekijöihin kohdistuvaa terveys- ja turvallisuusriskejä koskevaa arviointia, 10) räjähdysriskien arviointia voidaan vaatia myös yhteisön muun lainsäädännön nojalla; tarpeettoman päällekkäisen työn välttämiseksi työnantajalle olisi annettava mahdollisuus yhdistää kansallisen käytännön mukaisesti asiakirjoja, asiakirjojen osia tai muita vastaavia muiden säädösten perusteella laadittuja selvityksiä niin, että ne muodostavat yhden "turvallisuusselvityksen", 11) räjähdyskelpoisten ilmaseosten muodostumisen estäminen käsittää myös korvaamisperiaatteen soveltamisen, 12) ennalta ehkäiseviä toimenpiteitä on tarvittaessa täydennettävä lisätoimenpiteillä, jotka käynnistyvät syttymisen jo tapahduttua; paras mahdollinen turvallisuus voidaan saavuttaa yhdistämällä ennalta ehkäiseviä toimenpiteitä ja muita täydentäviä toimenpiteitä, jotka rajoittavat räjähdyksen työntekijöitä vahingoittavia vaikutuksia, 13) työssä käytettäviä turvallisuus- ja/tai terveysmerkkejä koskevista vähimmäisvaatimuksista 24 päivänä kesäkuuta 1992 annettua neuvoston direktiiviä 92/58/ETY (6) (yhdeksäs direktiivin 89/391/ETY 16 artiklan 1 kohdassa tarkoitettu erityisdirektiivi) voidaan täysimääräisesti soveltaa erityisesti tiloihin, jotka ovat vaarallisten alueiden välittömässä läheisyydessä, jos tupakoinnin, katkaisemisen, hitsauksen tai muiden töiden, joista syntyy liekkejä tai kipinöitä, vaikutukset voivat ulottua vaaralliselle alueelle, ja 14) direktiivissä 94/9/ETY jaetaan sen alaan kuuluvat laitteet ja suojajärjestelmät laiteryhmiin ja -luokkiin; tässä direktiivissä säädetään, että työnantajan on luokiteltava ne tilat, joissa voi esiintyä räjähdyskelpoisia ilmaseoksia, sekä määritellään, mitä laite- ja suojajärjestelmäryhmiä ja -luokkia kussakin tilaluokassa on käytettävä, ON ANTANUT TÄMÄN DIREKTIIVIN: I JAKSO YLEISET MÄÄRÄYKSET 1 artikla Tarkoitus ja soveltamisala 1. Tässä direktiivissä, joka on viidestoista direktiivin 89/391/ETY 16 artiklan 1 kohdassa tarkoitettu erityisdirektiivi, säädetään 2 artiklassa määriteltyjen räjähdyskelpoisten ilmaseosten aiheuttamalle riskille mahdollisesti alttiiksi joutuvien työntekijöiden turvallisuutta ja terveyden suojelua koskevista vähimmäisvaatimuksista. 2. Tätä direktiiviä ei sovelleta: a) potilaille annettavan hoidon aikana tiloihin, joissa välittömästi hoidetaan potilaita; b) direktiivin 90/396/ETY (7) mukaisten kaasumaisia polttoaineita käyttävien laitteiden käyttöön; c) räjähdysaineiden tai epävakaiden kemiallisten aineiden valmistamiseen, käsittelyyn, käyttöön, varastointiin ja kuljetukseen; d) kaivosteollisuuden yrityksiin, jotka kuuluvat direktiiviin 92/91/ETY (8) tai direktiivin 92/104/ETY (9) soveltamisalaan; e) sellaisten kuljetusvälineiden käyttöön maa-, vesi- ja ilmaliikenteessä, joihin sovelletaan kansainvälisten sopimusten (esimerkiksi ADNR, ADR, ICAO, IMO, RID) asiaan kuuluvia määräyksiä sekä yhteisön direktiivejä, joilla kyseiset sopimukset pannaan täytäntöön. Räjähdysvaarallisissa ilmaseoksissa käytettäväksi tarkoitetut kuljetusvälineet kuuluvat tämän direktiivin soveltamisalaan. 3. Direktiivin 89/391/ETY säännöksiä sekä asianomaisia erityisdirektiivejä sovelletaan täysimääräisesti 1 kohdassa tarkoitettuun alaan, sanotun kuitenkaan rajoittamatta tähän direktiiviin sisältyvien tiukempien ja/tai yksityiskohtaisempien säännösten soveltamista. 2 artikla Määritelmä Tässä direktiivissä `räjähdyskelpoisella ilmaseoksella` tarkoitetaan normaalipaineisen ilman ja kaasun, höyryn, sumun tai pölyn muodossa olevien palavien aineiden seosta, jossa palaminen leviää syttymisen jälkeen koko palamattomaan seokseen. II JAKSO TYÖNANTAJAN VELVOITTEET 3 artikla Räjähdysten estäminen ja räjähdyksiltä suojautuminen 1. Räjähdysten estämiseksi direktiivin 89/391/ETY 6 artiklan 2 kohdassa tarkoitetulla tavalla ja räjähdyksiltä suojautumiseksi työnantajan on toteutettava toiminnan luonnetta vastaavia teknisiä ja/tai hallinnollisia toimenpiteitä seuraavassa tärkeysjärjestyksessä ja noudattaen näitä perusperiaatteita: - räjähdyskelpoisten ilmaseosten muodostumisen estäminen, tai jos tämä ei toiminnan luonteen vuoksi ole mahdollista, - räjähdyskelpoisten ilmaseosten syttymisen välttäminen ja - räjähdyksen vahingollisten vaikutusten vähentäminen niin, että työntekijöiden terveys ja turvallisuus varmistetaan. Näihin toimenpiteisiin on tarpeen mukaan yhdistettävä ja/tai niitä on täydennettävä räjähdyksen leviämistä ehkäisevillä toimilla ja niitä on tarkistettava säännöllisesti ja joka tapauksessa aina, kun merkittäviä muutoksia ilmenee. 4 artikla Räjähdysriskien arviointi 1. Täyttäessään direktiivin 89/391/ETY 6 artiklan 3 kohdan ja 9 artiklan 1 kohdan mukaisia velvoitteitaan työnantajan on arvioitava räjähdyskelpoisten ilmaseosten aiheuttamat yksittäiset riskit ottamalla huomioon ainakin seuraavat seikat: - räjähdyskelpoisten ilmaseosten esiintymisen todennäköisyys ja niiden kesto, - todennäköisyys sille, että työskentelytiloissa on syttymislähteitä, sähköstaattiset purkaukset mukaan lukien, ja että ne aktivoituvat ja voivat aiheuttaa syttymisen, - laitteistot, käytetyt aineet, prosessit ja niiden mahdolliset yhteisvaikutukset, - ennakoitujen vaikutusten laajuus. Räjähdysriskejä on arvioitava kokonaisvaltaisesti. 2. Tilat, joista on tai voi olla avoin yhteys sellaisiin tiloihin, joissa saattaa esiintyä räjähdyskelpoisia ilmaseoksia, on otettava huomioon räjähdysriskien arvioinnissa. 5 artikla Yhteensovittamista koskeva velvollisuus Jos samoissa työskentelytiloissa on työntekijöitä useasta yrityksestä, kukin työnantaja on vastuussa kaikista seikoista, jotka ovat hänen valvonnassaan. Rajoittamatta direktiivissä 89/391/ETY säädettyä kunkin yksittäisen työnantajan vastuuta on työnantajan, joka on kansallisen lainsäädännön ja/tai käytännön mukaisesti vastuussa työskentelytiloista, sovitettava yhteen työntekijöiden turvallisuutta ja terveyttä koskevien kaikkien toimenpiteiden täytäntöönpano ja esitettävä 7 artiklassa tarkoitetussa räjähdyssuojausasiakirjassa tämän yhteensovittamisen tavoite ja sen täytäntöönpanoon liittyvät toimenpiteet ja menettelyt. 6 artikla Tilat, joissa voi esiintyä räjähdyskelpoisia ilmaseoksia 1. Työnantajan on luokiteltava tilat, joissa voi esiintyä räjähdyskelpoisia ilmaseoksia, liitteen I mukaisesti. 2. Työnantajan on varmistettava, että 1 kohdassa tarkoitetuissa tiloissa noudatetaan liitteessä II säädettyjä vähimmäisvaatimuksia. 3. Tarvittaessa niiden tilojen sisäänkäynnit, joissa saattaa esiintyä räjähdyskelpoisia ilmaseoksia siinä määrin, että ne vaarantavat työntekijöiden turvallisuuden ja terveyden, on merkittävä liitteen III mukaisesti. 7 artikla Räjähdyssuojausasiakirja Täyttäessään 4 artiklan mukaisia velvoitteitaan työnantajan on huolehdittava siitä, että laaditaan asiakirja, josta jäljempänä käytetään nimitystä `räjähdyssuojausasiakirja`, ja että se pidetään ajan tasalla. Räjähdyssuojausasiakirjassa on osoitettava erityisesti - että räjähdysriskit on määritelty ja arvioitu, - että toteutetaan asianmukaiset toimet tämän direktiivin tavoitteiden saavuttamiseksi, - tilat, jotka on luokiteltu liitteen I mukaisesti, - tilat, joihin sovelletaan liitteessä II asetettuja vähimmäisvaatimuksia. Räjähdyssuojausasiakirja on laadittava ennen työn alkamista, ja se on tarkistettava, jos työskentelytilaa, työvälineitä tai työjärjestelyjä muutetaan, laajennetaan tai järjestetään uudelleen merkittävästi. Työnantaja voi yhdistellä räjähdysriskiä koskevia olemassa olevia arviointeja, asiakirjoja tai muita vastaavia selvityksiä, joita on laadittu muiden yhteisön säädösten mukaisesti. 8 artikla Työvälineitä ja työskentelytiloja koskevat erityisvaatimukset 1. Tiloissa, joissa voi esiintyä räjähdyskelpoisia ilmaseoksia, käytettävien työvälineiden, jotka ovat jo käytössä tai jotka otetaan käyttöön yrityksessä tai laitoksessa ensimmäistä kertaa ennen 30 päivää kesäkuuta 2003, on edellä mainitusta päivästä lähtien oltava liitteen II A osastossa säädettyjen vähimmäisvaatimusten mukaisia, jollei muita yhteisön direktiivejä voida soveltaa tai niitä voidaan soveltaa ainoastaan osittain. 2. Tiloissa, joissa voi esiintyä räjähdyskelpoisia ilmaseoksia, käytettävien työvälineiden, jotka otetaan käyttöön yrityksessä tai laitoksessa ensimmäistä kertaa 30 päivän kesäkuuta 2003 jälkeen, on oltava liitteen II A ja B osastossa säädettyjen vähimmäisvaatimusten mukaisia. 3. Työskentelytilojen, joissa voi esiintyä räjähdyskelpoisia ilmaseoksia ja joita käytetään ensimmäistä kertaa 30 päivän kesäkuuta 2003 jälkeen, on oltava tässä direktiivissä säädettyjen vähimmäisvaatimusten mukaisia. 4. Jo ennen 30 päivää kesäkuuta 2003 käytössä olevien työskentelytilojen, joissa voi esiintyä räjähdyskelpoisia ilmaseoksia sisältäviä tiloja, on oltava tässä direktiivissä säädettyjen vähimmäisvaatimusten mukaisia viimeistään kolmen vuoden kuluttua mainitusta päivästä. 5. Jos työskentelytiloissa, joissa voi esiintyä räjähdyskelpoisia ilmaseoksia sisältäviä tiloja, tehdään 30 päivän kesäkuuta 2003 jälkeen muutoksia, laajennuksia tai uudelleenjärjestelyjä, työnantajan on toteutettava tarpeelliset toimenpiteet, jotta muutokset, laajennukset tai uudelleenjärjestelyt ovat tässä direktiivissä säädettyjen vähimmäisvaatimusten mukaisia. III JAKSO MUUT SÄÄNNÖKSET 9 artikla Liitteisiin tehtävät mukautukset Sellaisten pelkästään teknisten mukautusten tekeminen liitteisiin, jotka ovat tarpeen: - räjähdyssuojausta koskevaa teknistä yhdenmukaistamista ja standardointia varten annettujen direktiivien huomioon ottamiseksi, ja/tai - tekniikan kehityksen, kansainvälisten määräysten ja vaatimusten muutosten sekä räjähdysten estämistä ja räjähdyssuojausta koskevan uuden tietämyksen huomioon ottamiseksi, hyväksytään direktiivin 89/391/ETY 17 artiklassa säädetyn menettelyn mukaisesti. 10 artikla Loppusäännökset 1. Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan viimeistään 30 päivänä kesäkuuta 2003. Niiden on ilmoitettava tästä komissiolle viipymättä. Näissä jäsenvaltioiden antamissa säädöksissä on viitattava tähän direktiiviin tai niihin on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten viittaukset tehdään. 2. Jäsenvaltioiden on toimitettava kirjallisina komissiolle kansalliset säännökset, jotka ne ovat antaneet tai antavat tässä direktiivissä tarkoitetuista kysymyksistä. 3. Jäsenvaltioiden on annettava komissiolle viiden vuoden välein tämän direktiivin säännösten täytäntöönpanoa koskeva kertomus, jossa esitetään työnantajien ja työntekijöiden asiaa koskevat näkemykset. Komissio antaa nämä tiedot Euroopan parlamentille, neuvostolle, talous- ja sosiaalikomitealle sekä työturvallisuuden, työhygienian ja työterveyshuollon neuvoa-antavalle komitealle. 11 artikla Tämä direktiivi tulee voimaan päivänä, jona se julkaistaan Euroopan yhteisöjen virallisessa lehdessä. 12 artikla Tämä direktiivi on osoitettu kaikille jäsenvaltioille. Tehty . . . Neuvoston puolesta Puheenjohtaja (1) EYVL C 332, 9.12.1995, s. 10, ja EYVL C 184, 17.6.1997, s. 1. (2) EYVL C 153, 28.5.1996, s. 35. (3) Euroopan parlamentin lausunto annettu 16. syyskuuta 1998 (ei vielä julkaistu virallisessa lehdessä), neuvoston yhteinen kanta vahvistettu 22 päivänä joulukuuta 1998 ja Euroopan parlamentin päätös tehty . . . (ei vielä julkaistu virallisessa lehdessä). (4) EYVL L 183, 29.6.1989, s. 1. (5) EYVL L 100, 19.4.1994, s. 1. (6) EYVL L 245, 26.8.1992, s. 23. (7) EYVL L 196, 26.7.1990, s. 15, direktiivi sellaisena kuin se on muutettuna direktiivillä 93/63/ETY (EYVL L 220, 30.8.1993, s. 1). (8) EYVL L 348, 28.11.1992, s. 9. (9) EYVL L 404, 31.12.1992, s. 10. LIITE I NIIDEN TILOJEN LUOKITUS, JOISSA VOI ESIINTYÄ RÄJÄHDYSKELPOISIA ILMASEOKSIA Alkuhuomautus Seuraavaa luokitusta on sovellettava tiloihin, joissa toteutetaan 3, 4, 6 ja 7 artiklan mukaiset varotoimet. 1. Tilat, joissa voi esiintyä räjähdyskelpoisia ilmaseoksia Tilaa, jossa voi esiintyä räjähdyskelpoista ilmaseosta sellaisina määrinä, että tarvitaan erityisiä suojatoimenpiteitä työntekijöiden terveyden ja turvallisuuden suojelemiseksi, pidetään tässä direktiivissä tarkoitettuna räjähdysvaarallisena tilana. Tilaa, jossa räjähdyskelpoista ilmaseosta ei oleteta esiintyvän sellaisina määrinä, että tarvitaan erityisiä suojatoimenpiteitä, ei pidetä tässä direktiivissä tarkoitettuna räjähdysvaarallisena tilana. Palavilla aineilla tarkoitetaan aineita, jotka voivat muodostaa räjähdyskelpoisen ilmaseoksen, jollei niiden ominaisuuksien tutkimus ole osoittanut, että ne muodostaessaan seoksen ilman kanssa eivät kykene itsenäisesti ylläpitämään laajenevaa räjähdystä. 2. Räjähdysvaarallisten tilojen luokitus Räjähdysvaaralliset tilat luokitellaan räjähdyskelpoisten ilmaseosten esiintymistiheyden ja keston perusteella. Liitteen II A osaston mukaisesti toteutettavien toimenpiteiden laajuus määräytyy tämän luokituksen perusteella. Tilaluokka 0 Tila, jossa ilman ja kaasun, höyryn tai sumun muodossa olevan palavan aineen muodostama räjähdyskelpoinen ilmaseos esiintyy jatkuvasti, pitkäaikaisesti tai usein. Tilaluokka 1 Tila, jossa ilman ja kaasun, höyryn tai sumun muodossa olevan palavan aineen muodostama räjähdyskelpoinen ilmaseos todennäköisesti esiintyy normaalitoiminnassa satunnaisesti. Tilaluokka 2 Tila, jossa ilman ja kaasun, höyryn tai sumun muodossa olevan palavan aineen muodostaman räjähdyskelpoisen ilmaseoksen esiintyminen on normaalitoiminnassa epätodennäköistä ja se kestää esiintyessään vain lyhyen ajan. Tilaluokka 20 Tila, jossa ilman ja palavan pölyn muodostama räjähdyskelpoinen ilmaseos esiintyy jatkuvasti, pitkäaikaisesti ja usein. Tilaluokka 21 Tila, jossa ilman ja palavan pölyn muodostama räjähdyskelpoinen ilmaseos todennäköisesti esiintyy normaalitoiminnassa satunnaisesti. Tilaluokka 22 Tila, jossa ilman ja palavan pölyn muodostaman räjähdyskelpoisen ilmaseoksen esiintyminen normaalitoiminnassa on epätodennäköistä ja se kestää esiintyessään vain lyhyen ajan. Huomautukset: 1. Pölykerroksiin, -kertymiin, ja -kasaantumiin on suhtauduttava kuten mihin tahansa lähteeseen, joka saattaa aiheuttaa räjähdyskelpoisen ilmaseoksen. 2. Normaalitoiminnalla tarkoitetaan tilannetta, jossa laitetta käytetään suunnitteluarvojen sallimissa rajoissa. LIITE II A. VÄHIMMÄISVAATIMUKSET RÄJÄHDYSKELPOISTEN ILMASEOSTEN AIHEUTTAMALLE RISKILLE MAHDOLLISESTI ALTTIIKSI JOUTUVIEN TYÖNTEKIJÖIDEN TURVALLISUUDEN JA TERVEYDEN SUOJELUN PARANTAMISEKSI Alkuhuomautus Tässä liitteessä määrättyjä velvoitteita sovelletaan: - liitteessä I räjähdysvaarallisiksi luokitelluissa tiloissa aina, kun se on tarpeen työskentelytilojen, työpisteiden, käytettyjen laitteiden tai aineiden ominaisuuksien taikka räjähdyskelpoisesta ilmaseoksesta aiheutuviin riskeihin liittyvän toiminnan vuoksi, - räjähdysvaarattomissa tiloissa oleviin laitteistoihin, joita tarvitaan räjähdysvaarallisissa tiloissa sijaitsevien laitteistojen turvalliseen käyttöön tai jotka auttavat varmistamaan sen. 1. Hallinnolliset toimenpiteet 1.1 Työntekijöiden kouluttaminen Työnantajan on annettava riittävä ja sopiva räjähdyssuojelua koskeva koulutus työntekijöille, jotka työskentelevät tiloissa, joissa räjähdyskelpoisia ilmaseoksia voi esiintyä. 1.2 Kirjalliset ohjeet ja työluvat Jos räjähdyssuojausasiakirjassa niin vaaditaan: - räjähdysvaarallisissa tiloissa on työskenneltävä työnantajan antamien kirjallisten ohjeiden mukaisesti, - työlupajärjestelmää on sovellettava sekä vaarallisiin töihin että muihin töihin, jotka voivat olla vuorovaikutuksessa toiseen työhön ja aiheuttaa siten vaaraa. Työluvat myöntää lupien myöntämisestä vastuussa oleva henkilö ennen työn aloittamista. 2. Räjähdyssuojaustoimenpiteet 2.1 Vuotaneet ja/tai tarkoituksellisesti vapautetut tai muutoin vapautuneet palavat kaasut, höyryt, sumut tai tulenarat pölyt, jotka voivat aiheuttaa räjähdysvaaran, on sopivalla tavalla johdettava pois tai siirrettävä turvalliseen paikkaan tai, jos tämä ei ole mahdollista, suljettava turvallisesti tai tehtävä vaarattomaksi jollain muulla soveltuvalla menetelmällä. 2.2 Syttymisvaaran estämisessä 3 artiklan mukaisesti on otettava huomioon myös staattisen sähkön purkaukset, joissa työntekijät tai työympäristö toimivat varauksen kantajana tai -tuottajana. Työntekijöillä on oltava asianmukaiset työvaatteet, jotka ovat sellaisista valmistusaineista, ettei niistä aiheudu staattisen sähkön purkauksia, jotka voivat sytyttää räjähdyskelpoisia ilmaseoksia. 2.3 Laitosta, välineitä, suojajärjestelmiä ja niihin liittyviä kytkentälaitteita voidaan käyttää ainoastaan, jos räjähdyssuojausasiakirjasta käy ilmi, että niitä voidaan käyttää turvallisesti räjähdyskelpoisessa ilmaseoksessa. Tämä koskee myös sellaisia työvälineitä ja niihin liittyviä kytkentälaitteita, joita ei pidetä direktiivissä 94/9/ETY tarkoitettuina laitteina tai suojajärjestelminä, jos niiden liittäminen laitokseen voi itsessään aiheuttaa syttymisvaaran. Kytkentälaitteiden virhekytkennät on estettävä tarpeellisin toimenpitein. 2.4 Kaikki tarvittavat toimenpiteet on toteutettava sen varmistamiseksi, että työskentelytila, työvälineet ja työntekijöiden käytettävissä olevat niihin liittyvät kytkentälaitteet on suunniteltu, rakennettu, koottu ja asennettu ja että niitä huolletaan ja käytetään siten, että minimoidaan räjähdysriskit, ja jos räjähdys tapahtuu, sen hallitsemiseksi tai räjähdyksen leviämisen rajoittamiseksi mahdollisimman vähiin kyseisessä työskentelytilassa ja/tai työvälineistössä. Tällaisissa työskentelytiloissa on toteutettava asianmukaiset toimenpiteet niiden riskien rajoittamiseksi mahdollisimman vähiin, jotka työntekijöille aiheutuvat räjähdyksen fyysisistä vaikutuksista. 2.5 Tarvittaessa työntekijöitä on varoitettava optisin merkein ja/tai äänimerkein ja heidät on poistettava alueelta ennen räjähdyksen aiheuttavien olosuhteiden syntymistä. 2.6 Räjähdyssuojausasiakirjan mukaiset hätäpoistumistiet on järjestettävä ja pidettävä kunnossa, jotta työntekijät voivat vaaratilanteessa poistua vaarallisista tiloista viipymättä ja turvallisesti. 2.7 Ennen kuin työskentelytilaa, jossa voi esiintyä räjähdyskelpoisia ilmaseoksia, käytetään ensimmäistä kertaa, on tarkistettava sen yleinen räjähdysturvallisuus. Kaikki räjähdyssuojauksen varmistamiseksi tarvittavat edellytykset on pidettävä voimassa. Tämä tarkistaminen on annettava tehtäväksi henkilöille, joilla on kokemuksen ja/tai ammatillisen koulutuksen kautta hankittu pätevyys räjähdyssuojauksen alalla. B. TYÖVÄLINEIDEN JA SUOJAJÄRJESTELMIEN VALINTAPERUSTEET Kaikissa tiloissa, joissa voi esiintyä räjähdyskelpoisia ilmaseoksia, on työvälineet ja suojajärjestelmät valittava direktiivissä 94/9/ETY säädettyjen luokkien mukaisesti, jollei riskien arviointiin perustuvassa räjähdyssuojausasiakirjassa muuta todeta. Edellä esitetyissä tilaluokissa on erityisesti käytettävä seuraavien laiteluokkien laitteita, jos ne tapauksen mukaan soveltuvat kaasulle, höyrylle tai sumulle ja/tai pölylle: - tilaluokassa 0 tai 20 laiteluokan 1 laitteita, - tilaluokassa 1 tai 21 laiteluokan 1 tai 2 laitteita, - tilaluokassa 2 tai 22 laiteluokan 1, 2 tai 3 laitteita. LIITE III Edellä 6 artiklan 3 kohdassa tarkoitettu varoitusmerkki niiden tilojen merkitsemiseksi, joissa saattaa esiintyä räjähdyskelpoisia ilmaseoksia >VIITTAUS KAAVIOON> Tila jossa saattaa esiintyä räjähdyskelpoisia ilmaseoksia Tuntomerkit: - kolmion muotoinen, - mustat kirjaimet keltaisella taustalla, jossa on musta reunus. (Keltaisen osuuden on peitettävä ainakin 50 prosenttia merkin alasta.) Jäsenvaltiot voivat halutessaan lisätä muita selittäviä tietoja. NEUVOSTON PERUSTELUT I JOHDANTO 1. Komissio toimitti 18. syyskuuta 1995 neuvostolle EY:n perustamissopimuksen 118 a artiklaan perustuvan ehdotuksen direktiiviksi vähimmäisvaatimuksista räjähdyskelpoisten ilmaseosten aiheuttamalle vaaralle mahdollisesti alttiiksi joutuvien työntekijöiden terveyden suojelun ja turvallisuuden parantamiseksi. Euroopan parlamentti ja talous- ja sosiaalikomitea toimittivat lausuntonsa 20. kesäkuuta 1996 ja 28./29. helmikuuta 1996. Euroopan parlamentin lausunnon johdosta komissio toimitti muutetun ehdotuksen 11. huhtikuuta 1997. 2. Neuvosto vahvisti yhteisen kantansa 22. joulukuuta 1998 perustamissopimuksen 189 c artiklan mukaisesti. II TAVOITE Tämä direktiiviesitys on direktiivin 89/391/ETY (1) 16 artiklan 1 kohdassa tarkoitettu erityisdirektiivi ja sillä on tarkoitus täydentää kyseistä direktiiviä. Direktiivillä on tarkoitus ulottaa räjähdyssuojaus koskemaan kaikkia teollisuudenaloja niiden periaatteiden mukaisesti, joista on jo säädetty kaivannaisteollisuuden osalta direktiiveissä 92/91/ETY ja 92/104/ETY. Lisäksi se täydentää räjähdysvaarallisissa tiloissa käytettäviksi tarkoitetuista laitteista ja suojajärjestelmistä annettua direktiiviä 94/9/ETY. Direktiivillä on tarkoitus vahvistaa ja yhdenmukaistaa vähimmäisvaatimukset räjähdyskelpoisten ilmaseosten aiheuttamalle vaaralle mahdollisesti alttiiksi joutuvien työntekijöiden terveyden ja turvallisuuden parantamiseksi. Tätä tarkoitusta varten direktiivissä säädetään: - yksityiskohtaisista vähimmäisvaatimuksista työntekijöiden terveyden ja turvallisuuden parantamiseksi, - niiden tilojen luokituksesta vyöhykkeittäin, joissa voi esiintyä räjähdyskelpoisia ilmaseoksia; tämä luokitus on muun muassa perustana direktiivin 94/9/EY mukaisille suojatoimenpiteille ja työvälineiden valinnalle, - varoitusmerkistä niiden tilojen merkitsemiseksi, joissa saattaa esiintyä räjähdyskelpoisia ilmaseoksia. III YHTEISEN KANNAN ERITTELY 1. Yleiset huomautukset Ehdotuksen käsittely keskeytettiin maaliskuussa 1996 ja aloitettiin uudestaan vasta heinäkuussa 1998 puheenjohtajavaltio Itävallan esittämän sovitteluratkaisun pohjalta. Tässä tekstissä silytettiin komission muutetun ehdotuksen peruslähestymistapa. Seuraavat seikat ovat tarkistetun tekstin pohjana, ja neuvoston yhteinen kanta perustuu tähän teksiin: - direktiivissä 89/391/ETY (jäljempänä `puitedirektiivi`) jo olevien säännösten toiston poistaminen, Huomiota kiinnitetään erityisesti siihen, että työntekijöille tiedottamista, työntekijöiden kuulemista ja osallistumista sekä työntekijöiden kouluttamista koskevat säännökset sisältyvät puitedirektiivin 10, 11 ja 12 artiklaan ja että toimivaltaisia henkilöitä koskevat säännökset sisältyvät kyseisen direktiivin 6 artiklaan, - vain oikeudellisesti sitovien säännösten sisällyttäminen tekstiin, koska vain velvoittavat säännökset (sisältyivät alunperin komission ehdotuksen liitteisiin IV ja V) eivät kuulu säädöstekstiin, - liitteissä alunperin olleiden turhan yksityiskohtaisten selitysten välttäminen. Lisäksi räjähdysriskien tutkimista ja arviointia ja räjahdyssuojausasiakirjaa koskevien tärkeiden säännösten painoarvoa on lisätty sisällyttämällä ne artiklatekstiin. Tekstin selventämiseksi useiden säännösten numerointia on muutettu; yhteisen kannan, alkuperäisen ehdotuksen ja muutetun ehdotuksen artiklojen ja liitteiden vastaavuustaulukko on liitteenä. On huomattava, että tietyt entisen 4 artiklan ainesosat löytyvät nyt liitteen II A kohdasta. Ehdotuksen rakenne on nyt seuraava: I jakso: Yleiset säännökset (1 ja 2 artikla) Tähän sisältyy direktiivin tavoitteet ja soveltamisala sekä räjähdyskelpoisen ilmaseoksen määritelmä. II jakso: Työnantajan velvoitteet (3-8 artikla) Näihin sisältyy joukko säännöksiä toimenpiteistä räjähdysten estämiseksi ja niiltä suojaamiseksi, räjähdysriskien tutkiminen ja arviointi mukaan lukien, säännöksiä yhteensovittamisesta ja tiloista, joissa voi esiintyä räjähdyskelpoisia ilmaseoksia, räjähdyssuojausasiakirjasta sekä työvälineitä ja työskentelytiloja koskevia erityisvaatimuksia. III jakso: Muut säännökset (9-12 artikla) Menettelyjä koskevat säännökset ja loppusäännökset. Liitteet Nämä sisältävät niiden tilojen luokituksen vyöhykkeittäin, joissa voi esiintyä räjähdyskelpoisia ilmaseoksia (liite I), vähimmäisvaatimukset työntekijöiden turvallisuuden ja terveyden suojelun parantamiseksi (liitteen II A kohta), työvälineiden ja suojausjärjestelmien valintaperusteet (liitteen II B kohta) sekä varoitusmerkin niiden tilojen osalta, joissa voi esiintyä räjähdyskelpoisia ilmaseoksia (liite III). 2. Artiklojen erittely - 1 artikla (Direktiivin aihe) 1 artiklan sanamuoto vastaa suurelta osin komission muutetun ehdotuksen sanamuotoa. - 2 artikla (Määritelmä) Räjähdyskelpoisen ilmaseoksen määritelmä vastaa sekä muutetun ehdotuksen 2 artiklaa että direktiivin 94/9/EY 1 artiklan 3 kohdassa olevaa määritelmää. - 3 artikla (Räjähdysten estäminen ja niiltä suojaaminen) Tässä artiklassa esitetään turvallisuuteen ja terveyden suojeluun liittyvien toimenpiteiden perustana olevia periaatteita koskeva tärkeysjärjestys, joka vastaa direktiivin 98/24/EY 6 artiklan 6 kohdan lähestymistapaa, jonka mukaan asianmukaisista toimenpiteistä päätettäessä huomioidaan toiminnan luonne. Muodostumisen estämisen, syttymisen välttämisen ja vaikutusten lievittämisen periaatteet vastaavat komission muutetun ehdotuksen 3 artiklaa (vrt. Euroopan parlamentin tarkistus 2). Kolmatta luetelmakohtaa on kuitenkin muutettu komission ehdotukseen verrattuna, koska kaikkia vaaroja työntekijöille on käytännössä mahdotonta poistaa, vaan niitä voidaan vain vähentää niin, että työntekijöiden terveys ja turvallisuus varmistetaan. Tämän artiklan viimeinen alakohta, joka koskee toimenpiteiden yhdistämistä tai täydentämistä, vastaa muutetun ehdotuksen 4 artiklan 2 kohdan toista luetelmakohtaa. Säännös turvallisuuteen ja terveyden suojeluun liittyvien toimenpiteiden säännöllisestä tarkistamisesta on siirretty komission muutetun ehdotuksen liitteen II A kohdan 1.3 kohdasta, ja sitä on muutettu myös sen selventämiseksi, että toimenpiteitä on tarkistettava joka tapauksessa aina merkittävien muutosten myötä. - 4 artikla (Räjähdysriskien arviointi) Tämän artiklan 1 kohdan sisältö vastaa komission muutetun ehdotuksen liitteen II A kohdan 2.1 ja 2.3 kohtia. Artiklan 2 kohta vastaa muutetun ehdotuksen liitteen II A kohdan 2.4 kohtaa. Koska räjähdysriskien tutkimista ja arviointia koskevat vähimmäisvaatimukset ovat direktiivin keskeinen seikka, nämä muutokset siirrettiin liitteen II A kohdasta artiklatekstiin. - 5 artikla (Velvollisuus yhteensovittamiseen) Tämän artiklan sisältö vastaa muutetun ehdotuksen 4 artiklan 4 kohtaa. - 6 artikla (Tilat, joissa voi esiintyä räjähdyskelpoisia ilmaseoksia) Tilojen luokittelua vyöhykkeisiin koskeva 1 kohta vastaa muutetun ehdotuksen 5 artiklan 1 kohtaa. 2 kohdan sisältö vastaa muutetun ehdotuksen 5 artiklan 2 kohtaa, ja tiettyjen tilojen merkintää koskeva 3 kohta vastaa muutetun ehdotuksen 5 artiklan 3 kohtaa. - 7 artikla (Räjähdyssuojausasiakirja) Ensimmäisen, toisen ja kolmannen alakohdan sanamuoto on otettu komission muutetun ehdotuksen 4 artiklan 3 kohdasta, ja siten siinä otetaan huomioon Euroopan parlamentin tarkistus 4. Toisesta alakohdasta poistettiin muutetussa ehdotuksessa olleet toinen ja kolmas luetelmakohta, koska niiden katsottiin olevan päällekkäiset direktiivien 89/654/ETY ja 89/655/ETY säännösten kanssa. Johdonmukaisesti kolmannessa luetelmakohdassa säädetään vyöhykkeisiin luokiteltujen tilojen sisällyttämisestä räjähdyssuojausasiakirjaan. Tekstin neljäs luetelmakohta vastaa muutetun ehdotuksen 5 artiklan 1 kohdan ensimmäistä alakohtaa. Viimeinen alakohta, joka koskee olemassa olevien vastaavien selvitysten yhdistelmää, sisällytettiin tekstiin komission muutetussa ehdotuksessa olevan johdanto-osan 10 kappaleen selventämiseksi. Näin tehtäessä otettiin huomioon se osa Euroopan parlamentin tarkistusta 4, jota tämän artiklan ensimmäinen alakohta ei vielä kattanut. - 8 artikla (Työvälineitä ja työskentelytiloja koskevat erityisvaatimukset) Tämä artikla vastaa suurelta osin muutetun ehdotuksen 9 artiklaa (ks. myös Euroopan parlamentin tarkistus 7). Koska 10 artiklassa edellytetään sen päivämäärän, jolloin direktiivi saatetaan osaksi kansallista lainsäädäntöä, mukauttamista direktiivin 94/9/EY vastaavaan päivämäärään (30. kesäkuuta 2003), artiklan eri kohtien säännökset muutettiin vastaavasti. - 9 artikla (Liitteisiin tehtävät mukautukset) Tämän artiklan sanamuoto vastaa muutetun ehdotuksen 10 artiklan sanamuotoa. - 10 artikla (Loppusäännökset) Tämä artikla korvaa muutetun ehdotuksen 13 artiklan, eikä näin ollen noudata Euroopan parlamentin tarkistusta 9. Aika direktiivin saattamiseksi osaksi kansallista lainsäädäntöä päättyy 30. kesäkuuta 2003, sillä direktiivin 94/9/EY 15 artiklan 2 kohdassa säädetään samana päivänä päättyvästä siirtymäajasta niiden työvälineiden ja suojajärjestelmien markkinoille saattamisen ja käyttöönoton osalta, jotka kyseisen direktiivin antamisen yhteydessä tulivat sen säännösten soveltamisalan piiriin. - 11 ja 12 artikla Vakiosäännökset. - Liite 1 (Tilojen luokitus) - Alkuhuomautus Vastaa muutetun ehdotuksen tekstiä, jollei viittausten mukauttamisesta muuta johdu. - 1 jakso (Tilat, joissa voi esiintyä räjähdyskelpoisia ilmaseoksia) Vastaa muutetun ehdotuksen 2 jaksoa. - 2 jakso (Räjähdysvaarallisten tilojen luokitus) Vastaa muutetun ehdotuksen 3 jaksoa (vrt. myös Euroopan parlamentin tarkistus 11). - Liite II, A osa (Vähimmäisvaatimukset turvallisuuden ja terveyden suojelun parantamiseksi) - Alkuhuomautus Selkeyden vuoksi lisättiin selvä viittaus liitteeseen I; muuten teksti vastaa muutetun ehdotuksen tekstiä. - 1 jakso (Hallinnolliset toimenpiteet) Alunperin 1.1 kohta koski ammattitaitoisia työntekijöitä, ja puitedirektiivin katsottiin kattavan kyseisen kohdan riittävästi. Sen vuoksi kohta korvattiin viittauksella riittävän koulutuksen erityiseen tarpeellisuuteen räjähdyssuojelun osalta. Lukuun ottamatta yhteyden selventämistä räjähdyssuojausasiakirjaan 1.2 kohdan sanamuoto noudattelee komission muutettua ehdotusta. - 2 jakso (Räjähdyssuojaustoimenpiteet) Tekstin 2 jakso vastaa komission muutetun ehdotuksen 4 jaksoa; liian yksityiskohtaisten säännösten välttämistä koskevan periaatteen mukaisesti tekstiä on tiivistetty säilyttäen tärkeimmät räjähdyssuojausta koskevat osat. Yksityiskohtaisemmat ohjeet suunnitellaan annettaviksi tulevissa komission suuntaviivoissa. Asianmukaisia työvaatteita koskeva 2.2 kohta vastaa muutetun ehdotuksen 4 artiklan 1 kohdan neljättä luetelmakohtaa, hätäpoistumisteitä koskeva 2.6 kohta vastaa aikaisemman 4 artiklan 2 kohdan kolmatta luetelmakohtaa. Turvallisuuden varmistamista koskeva 2.7 kohta (vrt. muutetun ehdotuksen 4.14 kohta ja 4.15 kohta) noudattelee olennaisilta osin Euroopan parlamentin tarkistusta 13. - Liite II, B osa (Työvälineiden ja suojajärjestelmien valintaperusteet) Komission muutetun ehdotuksen liitteen II B osa mukaisesti eri vyöhykkeillä käytettävät työväline- ja suojajärjestelmäluokat on määritelty direktiivissä 94/9/EY säädettyjen luokkien mukaisesti. Tekstin selvyyden vuoksi ei katsottu asianmukaiseksi toistaa kyseisiä luokkia tässä tekstissä. - Liite III (Varoitusmerkki) Koska komission ehdotuksessa olevaa varoitusmerkkiä, eli "Ex" kreikkalaisin kirjaimin, on jo käytetty tiettyjen työvälineiden ja suojajärjestelmien merkitsemiseen direktiivin 94/9/EY yhteydessä, päätettiin sen korvaavan latinalaiset kirjaimet. Katsottiin, että jäsenvaltiot voivat halutessaan lisätä muita selittäviä osia. 3. Johdanto-osan Komission muutettuun ehdotukseen verrattuna useita johdanto-osan kappaleita on poistettu. Komission alkuperäisen ehdotuksen johdanto-osan 11 kappaletta koskeva Euroopan parlamentin tarkistus 1 on otettu huomioon. Johdanto-osaa on lisäksi mukautettu siten, että siinä otetaan huomioon komission muutetun ehdotuksen johdosta tekstiin tehdyt muutokset. 4. Muut Euroopan parlamentin ehdottamat tarkistukset Tarkistus 3 Komissio hyväksyi tarkistuksen vain osittain. Tarkistusta ei ole otettu huomioon yhteisessä kannassa, sillä neuvoston mielestä se ei tuonut lisäarvoa liitteen II A osan 1 kohtaan ja puitedirektiivin 6 artiklaan nähden. Tarkistus 5 Komissio ei ottanut mukaan tätä tarkistusta muutettuun ehdotukseensa. Tarkistus 6 Komissio ei ottanut mukaan tätä tarkistusta muutettuun ehdotukseensa, sillä 8 artikla (aiemmin 9 artikla) kattaa sekä työskentelytiloja että työvälineitä koskevat vaatimukset. Tarkistus 8 Komissio otti tarkistuksen huomioon muutetussa ehdotuksessaan vain osittain. Neuvosto päätti kuitenkin poistaa sitä vastaavan käsikirjaa koskevan säännöksen, sillä katsottiin, että suuntaviivat, jotka eivät ole sitovia, eivät kuulu säädöstekstiin (2). Tarkistus 10 Komissio ei ottanut tätä tarkistusta mukaan muutettuun ehdotukseensa. Tarkistus 12 Komissio ei ottanut tätä tarkistusta mukaan muutettuun ehdotukseensa. Tarkistus 14 Neuvosto ei ottanut mukaan tätä tarkistusta (muutetun ehdotuksen 12 artikla), sillä katsottiin olevan itsestään selvää, että jäsenvaltiot julkistaisivat tämän direktiivin perusteella annetut uudet kansalliset säädökset asianmukaisesti. IV PÄÄTELMÄT Neuvosto katsoo, että vaikka yhteisen kannan teksti eroaakin rakenteeltaan komission muutetusta ehdotuksesta, se täyttää ehdotuksen perustavoitteet. Lisäksi tekstiä on yksinkertaistettu sen olennaisesta sisällöstä luopumatta ja samalla on vältetty direktiiviin 89/391/ETY sisältyvien säännösten toisto. (1) 12 päivänä kesäkuuta 1989 annettu direktiivi 89/391/ETY toimenpiteistä työntekijöiden turvallisuuden ja terveyden parantamisen edistämiseksi työssä (EYVL L 183, 29.6.1989, s. 1). (2) Komissio on kuitenkin neuvoston pyynnöstä ottanut tehtäväkseen käsikirjan laatimisen, riippuen käytettävissä olevista voimavaroista ja sen oman työohjelman mukaisista painotuksista. LIITE >TAULUKON PAIKKA>